57. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε 15859 της 28 Νοεμ/10 Δεκ. 1975 (ΦΕΚ Β΄ 1458) Περί του περιεχομένου και του Τύπου της κατά το άρθρ. 16α του Ν.Δ. 3323/1955 δηλώσεως αποτελεσμάτων των ομορρύθμων, ετερορρύθμων και περιωρισμένης ευθύνης εταιρειών. ΄Εχοντες υπ’ όψει τας διατάξεις της παραγράφου 4 του άρθρου 16α του Ν.Δ. 3323/1955, αποφασίζομεν: όπως η δήλωσις αποτελεσμάτων (κερδών-ζημιών) των ομορρύθμων, ετερορρύθμων και περιωρισμένης ευθύνης εταιρειών υποβάλληται εις διπλούν και περιέχη: 1.Το Οικονομικόν έτος και διαχείρισιν, τον αρμόδιον Οικον. ΄Εφορον διά την παραλαβήν και τον έλεγχον της δηλώσεως, την επωνυμίαν (τίτλος,τύπος) της εταιρείας, την έδραν αυτής, ήτοι πόλιν, οδόν και αριθμόν, τον αριθμόν τηλεφώνου και ταχυδρομικού τομέως, το αντικείμενον των εργασιών της την ημερομηνίαν ιδρύσεως, την χρονικήν διάρκειαν αυτής, το τυχόν υφιστάμενον υποκατάστημα, πρατήριον, εργοστάσιον κλπ. και τον Οικονομικόν ΄Εφορον εις την περιφέρειαν του οποίου ευρίσκονται ταύτα, τον Οικονομικόν ΄Εφορον εις τον οποίον επεδόθη η δήλωσις του προηγουμένου οικον. έτους, εις περίπτωσιν διαλύσεως το έτος διαλύσεως ταύτης, το ονοματεπώνυμον, επάγγελμα, διεύθυνσιν επαγγέλματος και κατοικίας του αντικλήτου και τον ταχυδρομικόν τομέα των διευθύνσεων τούτων. 2.Το δηλούμενον ποσόν κερδών ή ζημιών της εταιρείας. 3.Τα στοιχεία των εταίρων και την μεταξύ αυτών κατανομήν των κερδών ή ζημιών. Ήτοι το ονοματεπώνυμον, όνομα πατρός και την διεύθυνσιν κατοικίας ή επαγγέλματος, τον αρμόδιον διά την φορολογίαν του εταίρου Οικονομικόν ΄Εφορον, την ιδιότητα αυτού (ομμόρρυθμός, ετερρόρυθμός κλπ), το ποσοστόν συμμετοχής του και το αναλογούν εκάστω ποσόν κερδών ή ζημιών. 4.Την ημερομηνίαν συντάξεως και παραλαβής της δηλώσεως και τας υπογραφάς του δηλούντος και του αρμοδίου διά την παραλαβήν φορολογικού οργάνου. 5.Η δήλωσις δέον να περιλαμβάνη προς τούτοις και τα κάτωθι στοιχέια: α)Προκειμένου περί εταιρειών αίτινες ετήρησαν βιβλία πρώτης κατηγορίας του Κώδικος Φορολογικών Στοιχείων (Ν.Δ. 4/1968), τα ακαθάριστα έσοδα της χρήσεως, τον συντελεστήν καθαρού κέρδους και τα προκύψαντα καθαρά κέρδη ταύτης, επί εταιρειών δε των οποίων αντικείμενον εργασιών είναι η παροχή υπηρεσιών, τα έσοδα της χρήσεως, τα έξοδα και τα προκύψαντα καθαρά κέρδη μετά την έκπτωσιν των σχετικών εξόδων. β)Προκειμένου περί εταιρειών αίτινες ετήρησαν βιβλία δευτέρας κατηγορίας του Κ.Φ.Σ.) αα)τα ακαθάριστα έσοδα της χρήσεως, ββ)το ποσόν των καθαρών κερδών ή ζημιών του ισολογισμού (αποτελέσματα χρήσεως). Εις το ποσόν τούτο προστίθενται τα μη εκπιπτόμενα κατά νόμον ποσά, ήτοι οι μη εκπιπτόμενοι φόροι, το εκπεσθέν ποσόν αποσβέσεων πλέον των νομίμων, ο επιβληθείς πρόσθετος φόρος λόγω εκπροθέσμου, ανακριβείας κλπ., το επιβληθέν πρόστιμον του Κώδικος Φορολογικών Στοιχείων, αι μη αναγνωριζόμεναι προς έκπτωσιν δαπάναι κλπ. Εκ του ποσού των καθαρών κερδών αφαιρούνται, το υπόλοιπον καθαρού κέρδους του μεταφερθέντος εκ προηγουμένης χρήσεως, οι τόκοι καταθέσεων Τραπεζών κλπ. αφορολόγητα έσοδα και γγ)το ποσόν των καθαρών κερδών η ζημιών μετά την φορολογικήν αναμόρφωσιν των αποτελεσμάτων. γ) Την έκπτωσιν εκ των καθαρών κερδών, όπου συντρέχει περίπτωσις: Του αφορολογήτου ποσού δια γενομένας επενδύσεις του Ν.Δ. 4002/1959. Της αφορολογήτου κρατήσεως διά γενομένας επενδύσεις του Α.Ν. 147/1967 βάσει του άρθρου 6 του Ν.Δ. 1078/1971. Της αφορολογήτου κρατήσεως διά νέας εν τη χώρα επενδύσεις κατά το Ν.Δ. 1078/1971. Της αφορολογήτου κρατήσεως διά νέας εν τη χώρα επενδύσεις κατά το Ν.Δ. 1313/1972. Του αφορολογήτου ποσού δι’ αγοράς μηχανημάτων κατά το Ν.Δ. 331/1974. 6.Η δήλωσις περιέχει ωσαύτως ενδείξεις τινάς, αι οποίαι συμπληρούνται υπό της υπηρεσίας ως και τινας επεξεγήσεις προς διευκόλυνσιν του φορολογουμένου κατά την σύνταξιν ταύτης. 7.Ο τύπος της δηλώσεως ταύτης καθορίζεται ως το εγκρινόμενον εκάστοτε υπό της Υπηρεσίας σχετικόν έντυπον (Φ-01.008). (Αντί για τη σελ. 194,411(β) Σελ. 194,411(γ) Τεύχος ΣΤ122-Σελ. 37 Φόρος Εισοδήματος Φυσικών και Νομικών προσώπων 27.Β.ε.56-57 27.Β.ε.57 Φόρος Εισοδήματος Φυσικών και Νομικών προσώπων 